C 125/450
HR
Službeni list Europske unije
5.4.2023.
srijeda, 14. rujna 2022.
(b) u stavku 3. dodaje se sljedeći podstavak: „Tijekom pripreme zakonodavnog prijedloga iz prvog podstavka Komisija uzima u obzir: (a) savjete Europskog znanstvenog savjetodavnog odbora za klimatske promjene, osnovanog na temelju članka 10.a Uredbe (EZ) br. 401/2009; (b) predviđeni okvirni proračun Unije za stakleničke plinove iz članka 4. stavka 4.
Uredbe (EU) 2021/1119; (c) integrirane nacionalne energetske i klimatske planove koje su države članice dostavile do 30. lipnja 2024. u skladu s člankom 14. stavkom 2.
Uredbe (EU) 2018/1999; (d) iskustvo stečeno provedbom ove Direktive, uključujući njezine kriterije održivosti i uštede emisija stakleničkih plinova; te (e) tehnološki razvoj u području energije iz obnovljivih izvora.”; (c) dodaje se sljedeći stavak: „4.a Komisija do ... [dvije godine nakon stupanja na snagu ove Direktive o izmjeni] preispituje provedbu ove Direktive i objavljuje izvješće u kojem iznosi zaključke provedenog preispitivanja.
Preispitivanjem se posebno ispituje sljedeće: (a) vanjski učinci uporabe energije iz obnovljivih izvora i njezin učinak na okoliš; (b) socioekonomske prednosti provedbe ove Direktive; (c) stanje provedbe povezanih inicijativa za energiju iz obnovljivih izbora u okviru RepowerEU-a; (d) prate li povećanje potražnje za električnom energijom u sektorima prometa, industrije, zgrada, grijanja i hlađenja te obnovljivih goriva nebiološkog podrijetla jednake količine kapaciteta za proizvodnju energije iz obnovljivih izvora.
(e) postupno smanjenje do 2030.
udjela goriva dobivenih iz primarne drvne biomase kako je definirano u članku 2. ove Direktive u svrhu doprinošenja postizanju ciljeva u pogledu obnovljivih izvora energije iz članka 3. stavka 1., na temelju Procjene učinka koju provodi Komisija.
Taj pregled za potrebe postupnog smanjenja predstavlja se najkasnije tri godine nakon prenošenja ove Direktive o izmjeni.[Am. 48].
Komisija i nadležna tijela u državama članicama stalno se prilagođavaju najboljim administrativnim praksama i administrativnim postupcima te poduzimaju sve mjere kako bi pojednostavnili provedbu ove Direktive te maksimalno smanjili troškove usklađenosti za uključene dionike.”; (23)
članak 35. mijenja se kako slijedi: (a) stavak 2. zamjenjuje se sljedećim: „Ovlast za donošenje delegiranih akata iz članka 8. stavka 3. drugog podstavka, članka 29.a stavka 3., članka 26. stavka 2. četvrtog podstavka, članka 26. stavka 2. petog podstavka, članka 27. stavka 1. drugog podstavka, članka 27. stavka 3. četvrtog podstavka, članka 28. stavka 5., članka 28. stavka 6. drugog podstavka, članka 31. stavka 5. drugog podstavka i članka 31.a stavka 2. drugog podstavka dodjeljuje se Komisiji na razdoblje od pet godina počevši od [stupanja na snagu ove Direktive o izmjeni].
Komisija izrađuje izvješće o delegiranju ovlasti najkasnije devet mjeseci prije kraja razdoblja od pet godina.
Delegiranje ovlasti prešutno se produljuje za razdoblja jednakog trajanja, osim ako se Europski parlament ili Vijeće tom produljenju usprotive najkasnije tri mjeseca prije kraja svakog razdoblja.”;